Vanredni profesor (doktor nauka iz prava)

Uže naučne oblasti: Finansijsko pravo, Poslovne finansije

Rođena 1961.godine u Jasenici,Opština Bosanska Krupa, gdje je završila osnovnu i srednju školu (gimnaziju). Diplomirala na Pravnom fakultetu Univrziteta u Banjoj Luci i stekla zvanje dipl. pravnik. Na Pravnom fakultetu Univerziteta u Banjoj Luci, završila specijalistički studij smjer Javne finansije i finansijsko pravo i stekla stručni stepen specijalista iz oblasti javnih finansija i finansijskog prava. Usmeni specijalistički ispit položila sa odlikom, a specijalističku teza je glasila "Reforma indirektnih poreza u Bosni i Hercegovini i Uprava za indirektno oporezivanje ".Na Fakultetu pravnih nauka Panevropskog univerziteta " APEIRON" u Banjoj Luci završila magistarski studij i odbranila tezu " Pravni aspekti poreskog sistema u Bosni i Hercegovini" i stekla zvanje magistar pravnih nauka, te na istom Univerzitetu na smjeru Opšta pravna studijska grupa završila doktorski studij i i odbranila doktorsku tezu "Poresi sistemi u Bosni i Hercegovini" i stekla akademsko zvanje doktor nauka iz prava.

Izbor u zvanje docenta u užoj naučnoj oblasti Finansijsko pravo na Panevropskom univerzitetu "APEIRON" stekla je 2011. godine, i iste godine na istom Univerzitetu i zvanje docenta u užoj naučnoj oblasti Poslovne finansije. Zvanje vanrednog profesora na Panevropskom Univerzitetu " APEIRON" stekla je 2016. godine i predavač je Panevropskom univerzitetu " APEIRON" na Fakultetu poslovne ekonomije i Fakultetu pravnih nauka.

Autor je više naučnih radova iz oblasti poreza i bankarskog prava koji su objavljeni u nacionalnim i međunarodnim časopisima, autor više knjiga (Finansijsko i poresko pravo, Hartije od vrijednosti i Javne finansije i finansijsko pravo), te autor više odrednica u Enciklopediji Republike Srpske.

 Radila je u organima uprave na svim nivoima vlasti u BiH i na različitim pozicijama:opštinaska uprava u Bosanskoj Krupi; Ministarstvu unutrašnjih poslova Republike Srpske; Agencije za državnu upravu Repubike Srpske; Uprava za indirektno oporezivanje BiH,Agenciji za razvoj visokog obazovanja i obezbjeđivanje kvaliteta BiH, a od 2015. obavlja djelatnost advokata sa sjedištem advokatske kancelarije u Banjoj Luci. Bila je član radne grupe u mnogim zakonskim projektima u BiH i Republici Srpskoj, član tima Evropske komisije za sistemski pregled javne uprave u BiH, član pravnog tima u mnogim projektima u području reforme javne uprave u Republici Srpskoj i BiH, član pravnog tima u više projekata u oblasti indirektnih poreza i carine, te oblasti visokog obrazovanja.

Stručno usavršavanje u Londonu i Sjevernoj Irskoj iz oblasti ljudskih potencijala u državnoj službi, a iz oblasti carine i poreza u Mađarskoj, Italiji i Albaniji.

Član je Komisije za polaganje stručnih ispita za rad u organima uprave u Republici Srpskoj, birana je za eksperta na Listi stručnjaka za zapošljavanje u institucijama BiH kod Agencije za državnu službu BiH i eksperta na Listi stručnjaka za izbor državnih službenika kod Agencije za državnu upravu Republike Srpske.

Od 2107. godine član je Odjeljenja za visoko obrazovanje u Akademiji nauka i umjetnosti Republike Srpske.